[{"text_idx": "#000003", "text": "Rydym yn bwriadu llunio canllaw ymchwil ar gyfer hanes Lleiafrifoedd Ethnig ym Morgannwg. Bydd y canllaw yn amlinellu adnoddau sydd ar gael i ymchwilwyr, yn darparu enghreifftiau o gofnodion, yn cynnwys geirfa o dermau, ac yn cyfeirio at gasgliadau perthnasol a gedwir mewn mannau eraill. Bydd cofnodion swyddogol a sefydliadol, fel cofnodion yr heddlu, llysoedd ac ysbytai, yn cael eu cynnwys, ynghyd a\u0302 chofnodion o sefydliadau cymunedol a deunydd archifol personol."}, {"text_idx": "#000004", "text": "Mae arbenigwyr mewn methodolegau ymchwil a hanes Lleiafrifoedd Ethnig wedi cymryd rhan i ddylunio a chynghori ar y prosiect. Mae swyddog prosiect yn goruchwylio\u2019r prosiect, recriwtio, hyfforddi a goruchwylio gwirfoddolwyr ac ymchwilwyr cyflogedig. Ar hyn o bryd, prin yw\u2019r bobl o leiafrifoedd ethnig sy\u2019n ymchwilio i hanes ethnig amrywiol yng Nghymru. Er mwyn annog myfyrwyr ac eraill i ymgysylltu a\u0302\u2019r maes ymchwil hwn, rydym yn bwriadu cyflogi nifer o ymchwilwyr i archwilio casgliadau penodol."}, {"text_idx": "#000006", "text": "Er i Gymru greu hanes trwy gynnwys hanes ac amrywiaeth ethnig Cymru a\u2019r byd fel rhan ofynnol o\u2019n cwricwlwm, mae yna ddiffyg wybodaeth hanesyddol ar gael. Cyn i adrannau\u2019r llywodraeth allu sicrhau newidiadau o fewn creu polisi a chyflenwi gwasanaethau, mae\u2019n rhaid i sefydliadau treftadaeth defnyddio\u2019r dulliau mwyaf addas er mwyn darparu\u2019r wybodaeth yma, sydd yn brin ar hyn o bryd."}, {"text_idx": "#000008", "text": "At ei gilydd, bydd y canllaw yn ychwanegu deunydd newydd at hanes lleiafrifoedd ethnig Cymru, gan ddarparu\u2019r fethodoleg gyntaf ledled Cymru ar gyfer chwilio a chydnabod cynnwys hanes lleiafrifoedd ethnig mewn casgliadau a chyhoeddi\u2019r deunydd hwnnw i\u2019w ddefnyddio gan y cyhoedd yn gyffredinol."}, {"text_idx": "#000010", "text": "Recriwtio gwirfoddolwyr ac ymchwilwyr cyflogedig \u2013 Mehefin i Orffennaf 2023\nHyfforddi, cynorthwyo a goruchwylio gwirfoddolwyr ac ymchwilwyr cyflogedig wrth adfer gwybodaeth \u2013 Awst i Ragfyr 2023."}, {"text_idx": "#000011", "text": "Rydym yn deall y gall eich amser fod yn gyfyngedig a bod gennych ymrwymiadau a chyfrifoldebau eraill. Felly, rydym wedi ymrwymo i roi profiad gwirfoddoli hyblyg sy\u2019n gweddu\u2019ch amserlen a\u2019ch anghenion personol. Rydym yma i\u2019ch cefnogi ar hyd y ffordd ac mae gennym swyddog prosiect pwrpasol i ateb unrhyw un o\u2019ch cwestiynau/pryderon."}]